Кирпичников Пётр Иванович

Петр Иванович Кирпичников (1903—1980) — дәүләт һәм йәмәғәт эшмәкәре, инженер-техник хеҙмәттәр генерал-майоры (24.01.1944).

 Биографияһы 
1903 йылда Түбәнге Новгород губернаһының Семенов ҡалаһында тыуған.

1918—1921 йылдарҙа «Центропечать» Семенов өйәҙе агентлығы экспедиторы.

1922 йылдан 1928 йыл буйынса Түбәнге Новгород пристандәрендә һәм Ленинград портында йөк ташыусы, Ленинград вагон-төҙөлөш заводында слесарь ярҙамсыһы булып эшләй.

1933 йылда Ф. Энгельс исемендәге Ленинград халыҡ хужалығы институтын тамамлай.

1933 йылдан Ленинград өлкә башҡарма комитеты һәм ҡала советы План комиссияһының иҡтисадсыһы, тау-химия һәм төҙөлөш сәнәғәте төркөмө етәксеһе, сәнәғәт секторы мөдире, рәйес урынбаҫары.

1939 йылдан СССР Госпланының Ленинград һәм Ленинград өлкәһе буйынса вәкиле.

1940 йылдан СССР Госплан рәйесе урынбаҫары, һуғыш осоронда (бер үк ваҡытта) Дәүләт оборона комитетының ҡоралланыу мәсьәләләре буйынса вәкиле урынбаҫары, һуңынан — Госплан оборона сәнәғәте идаралығы начальнигы, оборона продукцияһы сығарыуҙы контролдә тота.

СССР Халыҡ комиссарҙары Советының 1944 йылдың 24 ғинуарындағы 83-сө ҡарары менән Кирпичниковҡа «инженер-техник хеҙмәттәр генерал-майоры» хәрби званиеһы биреләПостановление Совета Народных Комиссаров Союза ССР от 24.01.1944 — О ПРИСВОЕНИИ ВОИНСКИХ ЗВАНИЙ тт. ВАННИКОВУ Б. Л., УСТИНОВУ Д. Ф., БОРИСОВУ Н. А. и КИРПИЧНИКОВУ П, И./ Газета Красная звезда — 25.01.1944. № 20 (5700).

СССР Министрҙар Советының 1946 йылдың 13 майындағы № 1017—419 сс «реактив ҡоралланыу мәсьәләләре» ҡарары менән СССР Министрҙар Советы янында реактив техника буйынса махсус комитет булдырыла. Кирпичников был Комитет ағзаһы итеп тәғәйенләнәПОСТАНОВЛЕНИЕ СОВЕТа МИНИСТРОВ СССР № 1017-419сс от 13 мая 1946 г.. 1947 йылдың 10 майында СССР Министрҙар Советының № 1454—388 ҡарарына ярашлы реактив техника буйынса махсус комитет СССР Министрҙар Советы янындағы Икенсе баш идаралыҡ итеп үҙгәртелә, Кирпичников унда элекке вазифаһында эшен дауам итә.

1949 йылдан халыҡ хужалығы өсөн квалификациялы эшселәр әҙерләү буйынса ойошмаларҙа эшләй, СССР хеҙмәт резервтары Министрлығының коллегия ағзаһы.

1954 йылдан СССР Министрҙар Советы янындағы Хеҙмәт резервтары баш идаралығы начальнигы урынбаҫары, 1959 йылдан РСФСР Министрҙар Советы янындағы производство-техник белем биреү баш идаралығы начальнигы, 1965 йылдан 1970 йылға тиклем — РСФСР Министрҙар Советының профессиональ-техник белем биреү буйынса дәүләт комитеты рәйесе.

1970 йылдың октябренән алып ғүмеренең аҙағына тиклем РСФСР Министрҙар Советы аппараты кәңәшсеһе булып тора.

Урта белемле эшсе кадрҙар әҙерләүгә күсеү менән бәйле, профессиональ-техник белем биреүҙе реформалау процессына; ПТУ-ларҙы йыһазландырыуға һәм уҡыу биналары төҙөүгә ҙур өлөш индерә.

РСФСР Юғары Советының 7-се саҡырылыш депутаты (1967—1971).

1980 йылда вафат була. Новодевичье зыяратында ерләнгән (уч. № 7, 4-се рәт, 10-сы урын).

 Маҡтаулы исемдәре һәм бүләктәре 
- Ленин ордены

- I дәрәжә Кутузов ордены (16.09.1945)

- II дәрәжә Кутузов ордены (18.11.1944)«За образцовое выполнение заданий Командования по обеспечению действующей Красной Армии артиллерийским вооружением и боеприпасами» — Указ Президиума Верховного Совета СССР от 18.11.1944 — О НАГРАЖДЕНИИ ГЕНЕРАЛОВ, ОФИЦЕРОВ И КОНСТРУКТОРОВ ПРОМЫШЛЕННОСТИ ВООРУЖЕНИЯ И БОЕПРИПАСОВ/ Газета Красная звезда — 19.11.1944. № 274 (5954)

- өс Хеҙмәт Ҡыҙыл Байраҡ ордены (шул иҫәптән 29.05.1944)

- Ҡыҙыл Йондоҙ ордены

- миҙалдар

 Әҙәбиәт 

 Устинов Д. Ф. Во имя Победы. — М.: Воениздат, 1988.


 Иҫкәрмәләр 

 Һылтанмалар 
 Администрация Семеновского района Нижегородской области
 Сайт «Космический мемориал»
 Сайт «Новодевичий некрополь»
 Справочник по истории Коммунистической партии и Советского Союза 1898—1991
Категория:КПСС ағзалары
Категория:7-се саҡырылыш РСФСР Юғары Советы депутаттары
Категория:Санкт-Петербург дәүләт университетын тамамлаусылар
Категория:Генерал-майорҙар (СССР)
Категория:Алфавит буйынса шәхестәр
Категория:«Сиҙәм ерҙәрҙе үҙләштергән өсөн» миҙалы менән наградланыусылар
Категория:«Хеҙмәт ветераны» миҙалы менән бүләкләнеүселәр
Категория:«1941–1945 йылдарҙағы Бөйөк Ватан һуғышындағы фиҙакәр хеҙмәте өсөн» миҙалы менән наградланыусылар
Категория:«Японияны еңгән өсөн» миҙалы менән наградланыусылар
Категория:«1941—1945 йылдарҙағы Бөйөк Ватан һуғышында Германияны еңгән өсөн» миҙалы менән бүләкләнеүселәр
Категория:«Мәскәүҙе обороналаған өсөн» миҙалы менән наградланыусылар
Категория:Ҡыҙыл Йондоҙ ордены кавалерҙары
Категория:Хеҙмәт Ҡыҙыл Байраҡ ордены кавалерҙары
Категория:II дәрәжә Кутузов ордены кавалерҙары
Категория:I дәрәжә Кутузов ордены кавалерҙары
Категория:Ленин ордены кавалерҙары
Категория:Мәскәүҙә вафат булғандар
Категория:1980 йылда вафат булғандар
Категория:1903 йылда тыуғандар